stanford-oval/wikipedia huggingface dataset:
ניקולאס גונסאלס
קריירה בינלאומית

ב-14 באוקטובר 2019 ערך גונסאלס את הופעת הבכורה שלו בנבחרת ארגנטינה, בניצחון 6-1 על נבחרת אקוודור במשחק ידידות. ב-12 בנובמבר 2020 הבקיע את שער הבכורה שלו בנבחרת, בתיקו 1-1 נגד נבחרת פרגוואי במסגרת מוקדמות מונדיאל 2022.
הוא נכלל בסגל נבחרת ארגנטינה לטורניר קופה אמריקה 2021, בו זכתה נבחרתו, וערך חמש הופעות בטורניר.
נכלל בסגל נבחרת ארגנטינה בטורניר מונדיאל 2022, אך נגרע מהסגל מספר ימים לפני פתיחת הטורניר בשל פציעה.
תארים

קופה אמריקה: 2021
הפיינליסימה: 2022
המשחקים הפאן-אמריקאיים: 2019
נבחרת העונה בקונפרנס ליג: 2022/23
הערות שוליים

↑  VfB sign Nicolás Gonzalez באתר הרשמי של שטוטגרט, 10 ביולי 2018 (באנגלית)
↑  WELCOME NICOLAS GONZALEZ באתר הרשמי של פיורנטינה, 23 ביוני 2021 (באנגלית)
↑  Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית)
↑  Tras el entrenamiento de hoy, el futbolista Nicolás González sufrió una lesión muscular y quedará desafectado de la nómina mundialista. En su reemplazo, el CT de Selección Argentina, convoca a Ángel Correa בחשבון הטוויטר הרשמי של נבחרת ארגנטינה, 17 בנובמבר 2022 (בספרדית)
| נבחרת ארגנטינה – קופה אמריקה 2021 (מקום ראשון) |
| --- | --- | --- |
|  1 ארמני •  2 מרטינס קוארטה •  3 טגליאפיקו •  4 מונטייל •  5 פארדס •  6 פסלה •  7 דה פול •  8 אקוניה •  9 אגוארו •  10 מסי •   11 די מריה •  12 מרצ'סין • 13 רומרו •  14 פלאסיוס • 15 גונסאלס • 16 ח. קוריאה • 17 דומינגס • 18 רודריגס • 19 אוטמנדי • 20 לו סלסו • 21 א. קוריאה • 22 לא. מרטינס • 23 א. מרטינס • 24 גומס • 25 לי. מרטינס • 26 מולינה • 27 אלברס • 28 מוסו • מאמן: סקאלוני |  1 ארמני •  2 מרטינס קוארטה •  3 טגליאפיקו •  4 מונטייל •  5 פארדס •  6 פסלה •  7 דה פול •  8 אקוניה •  9 אגוארו •  10 מסי •   11 די מריה •  12 מרצ'סין • 13 רומרו •  14 פלאסיוס • 15 גונסאלס • 16 ח. קוריאה • 17 דומינגס • 18 רודריגס • 19 אוטמנדי • 20 לו סלסו • 21 א. קוריאה • 22 לא. מרטינס • 23 א. מרטינס • 24 גומס • 25 לי. מרטינס • 26 מולינה • 27 אלברס • 28 מוסו • מאמן: סקאלוני | ארגנטינה |
| נבחרת ארגנטינה – קופה אמריקה 2024 |
| --- | --- | --- |
|  1 ארמני •  2 מרטינס קוארטה •  3 טגליאפיקו •  4 מונטייל •  5 פארדס •  6 פסלה •  7 דה פול •  8 אקוניה •  9 אלברס •  10 מסי •   11 די מריה •  12 רולי • 13 רומרו •  14 פלאסיוס • 15 גונסאלס • 16 לו סלסו • 17 גרנאצ'ו • 18 רודריגס • 19 אוטמנדי • 20 מק אליסטר • 21 קרבוני • 22 לא. מרטינס • 23 א. מרטינס • 24 פרננדס • 25 לי. מרטינס • 26 מולינה • מאמן: סקאלוני |  1 ארמני •  2 מרטינס קוארטה •  3 טגליאפיקו •  4 מונטייל •  5 פארדס •  6 פסלה •  7 דה פול •  8 אקוניה •  9 אלברס •  10 מסי •   11 די מריה •  12 רולי • 13 רומרו •  14 פלאסיוס • 15 גונסאלס • 16 לו סלסו • 17 גרנאצ'ו • 18 רודריגס • 19 אוטמנדי • 20 מק אליסטר • 21 קרבוני • 22 לא. מרטינס • 23 א. מרטינס • 24 פרננדס • 25 לי. מרטינס • 26 מולינה • מאמן: סקאלוני | ארגנטינה |
נח רזניק

נח רזניק (נולד ב-3 בספטמבר 1933) הוא כדורגלן עבר ישראלי.
קריירה

רזניק נולד בשכונת נורדיה בתל אביב. הוא בוגר מחלקת הנוער של מכבי תל אביב. את הופעתו הראשונה בבוגרים ערך בגיל 18 במשחק מול מכבי רחובות שבו ניצחה הקבוצה 1–4. שיחק בנבחרת צה"ל שניצחה בשנת 1956 לאחר מבצע סיני את נבחרת צרפת 1–3 באצטדיון רמת גן אל מול עיניהם של ראש הממשלה דוד בן-גוריון, שהיה זה משחק הכדורגל הראשון בו צפה ושגריר צרפת, פייר ז'ילבר שהתכבד בבעיטת הפתיחה.
רזניק שותף לארבע אליפויות (1952, 1954, 1956, 1957) וארבע גביעי מדינה (1954, 1955, 1958, 1959) בתקופה בה היה שחקן פעיל בין השנים 1952 עד 1962. שיחק בנבחרת מכבי ישראל, נבחרת תל אביב, נבחרת צה"ל ונבחרת ישראל. שיחק בתפקידי מגן ובלם. היה ידוע כבועט פנדלים מוכשר וכך כבש את רוב 20 שעריו במשחקים רשמיים.
המשחק המפורסם ביותר שלו היה במדי הנבחרת מול נבחרת ויילס בשנת 1958 במסגרת משחקי קדם הגביע העולמי שבו שמר על ג'ון צ'ארלס, כוכב הכדורגל ואולי השחקן הטוב בעולם בשעתו. הנבחרת אמנם הפסידה 0–2 בבית ובחוץ, אולם השוער יעקב חודרוב והבלם רזניק הצטיינו ומנעו מצ'ארלס להבקיע ולגרום לתבוסה גדולה יותר. חודרוב אף ספג במשחק החוץ חבטה מצ'ארלס ששברה את אפו, אבל הדבר לא מנע ממנו לסיים את המשחק בין הקורות.
בשנת 1957 יצא רזניק כשחקן חיזוק עם הפועל פתח תקווה, דבר חריג שבקושי אושר על ידי מרכז מכבי וזאת רק לאחר ויכוחים סוערים, למסע משחקים באירופה ובמזרח הרחוק. המאמן אליעזר שפיגל העלה אותו דווקא כחלוץ, מהלך שהתברר כמוצלח ביותר ובו כבש רזניק כנגד נבחרת סינגפור את שני שערי הניצחון. רזניק גם היה שותף בשנת 1959 ל"חרפת וורצ'לב" שבה הובסה נבחרת ישראל 2–7 מול נבחרת פולין. הקריירה של רזניק הסתיימה בשנה זו, כאשר במשחק ידידות של מכבי תל אביב מול הפועל חיפה לכבוד הקמת מערך תאורת הלילה באצטדיון קריית אליעזר. מאמן-שחקן חיפה זלאטקו צ'ייקובסקי, ששיחק בעבר בקבוצת פרטיזן בלגרד, נבחרת יוגוסלביה ונבחרת אירופה פגע ברזניק וגרם לו לפציעה חמורה בברך.
בגיל 27 בלבד פרש רזניק מנבחרת ישראל ומכבי תל אביב ועבר להיות מאמן-שחקן בליגות הנמוכות. כמאמן הצליח להשאיר את הפועל שדרות בעונת 1968/1969 בליגת המשנה ואת בית"ר לוד (1965) והפועל צפרירים חולון (1967) העלה לליגה א'.
תארים

אליפות (4): 1951/1952, 1953/1954, 1955/1956, 1957/1958
גביע המדינה (4): 1953/1954, 1954/1955, 1957/1958, 1958/1959
ננס אדום

ערך זה עוסק במונח הקוסמולוגי. אם התכוונתם לסדרת הטלוויזיה הבריטית, ראו .
תנועתו של הננס האדום כוכב ברנרד במשך השנים
ננס אדום הוא כוכב הסדרה הראשית, קר וקטן יחסית, שנמצא על דיאגרמת הרצשפרונג-ראסל בסיווג ספקטרלי K או M. ננסים אדומים מהווים את הרוב המכריע של הכוכבים והם בעלי קוטר ומסה של עד שליש מסת שמש (מתחת למסה של 0.08 מסת שמש אלו ננסים חומים), ובעלי טמפרטורה של פחות מ-3,500 מעלות קלווין. כוכבים אלה הם בעלי בהירות מוחלטת נמוכה - חלקם פולטים פחות מ-1/10,000 מקרינת השמש שלנו. שיא פליטת הקרינה שלהם היא בתחום הנראה לעין האדם כצבע אדום, אם כי אין אפילו ננס אדום אחד שניתן לראות בשמי כדור הארץ בעין בלתי מזוינת, כיוון שעוצמת ההארה שלהם חלשה מדי. עקב הקצב האיטי של ההיתוך הגרעיני של המימן, לננסים אדומים יש אורך חיים גדול מאוד שיכול לנוע בין עשרות מיליארדים ל-1013 שנים
ננסים אדומים מתחת ל-0.25 מסות שמש אינם מתחילים להתיך הליום ולכן אינם יכולים להפוך לענק אדום. ננסים אדומים מעל ל-0.25 מסות שמש, יהפכו בעוד מיליארדי שנים לננסים כחולים. הכוכבים מתכווצים לאיטם ומתחממים עד שכל המימן שבהם מתכלה. בכל מקרה, לא עבר מספיק זמן מאז המפץ הגדול שיאפשר לננסים אדומים להתפתח מחוץ לסדרה הראשית. העובדה שננסים אדומים נשארים בסדרה הראשית גם לאחר שכוכבים זקנים יותר עזבו אותה מאפשרת לתארך צבירי כוכבים על ידי מציאת המסה שבה הכוכבים יוצאים מהסדרה הראשית. בנוסף, העובדה שלא נצפו ננסים אדומים שהתפתחו אל מחוץ לסדרה הראשית היא חיזוק להשערה לגבי גיל היקום.
דבר מסתורי אחד שעדיין לא נפתר בהקשר לננסים אדומים, הוא מחסור בננסים אדומים עם מתכתיות נמוכה, (כלומר ללא יסודות שאינם מימן או הליום). מודל המפץ הגדול חוזה שהדור הראשון של הכוכבים הכיל רק מימן, הליום וליתיום. אם כוכבים אלו כללו ננסים אדומים, הם היו אמורים להיות נצפים גם היום, בשל אורך חייהם, אך כאמור, לא נצפו עד כה ננסים אדומים כאלו. ההסבר הקונבנציונלי הוא שללא יסודות כבדים, לא יכולים להיווצר כוכבים בעלי מסה נמוכה והכוכבים הראשונים שנוצרו ביקום, היו כולם בעלי מסות גדולות, שאורך חייהם קצר, ובהם נוצרו המתכות הנחוצות להיווצרות כוכבים קטנים יותר לאחר מכן.
נהוג לחשוב כי ננס אדום הם סוג הכוכב הנפוץ ביותר ביקום. פרוקסימה קנטאורי, הכוכב הקרוב ביותר לשמש שלנו, הוא ננס אדום מסוג MS, שבהירות נראיתו מדרגה 11, וכמו כן כ-20 מתוך 30 הכוכבים הקרובים ביותר למערכת השמש הם ננסים אדומים.
בשנת 2005 התגלו כוכבי לכת סביב ננס אדום, אחד מכוכבי הלכת הללו הוא בגודל של נפטון, ומסתו גדולה פי 17 ממסת כדור הארץ. הוא מקיף את כוכב האם שלו במרחק של 6 מיליון קילומטרים בלבד ולפיכך הטמפרטורה על פניו, למרות הבהירות הנמוכה של הכוכב שלו, מגיעה לכ-150 מעלות צלזיוס.
בשנת 2014 התגלו שלושה כוכבי לכת המסווגים כסופר כדורי ארץ הנמצאים באזור החיים של המערכות שלהם, הם חלק משמונה כוכבי לכת חדשים המקיפים ננסים אדומים קרובים. כוכבי הלכת הללו התגלו בידי צוות בינלאומי של אסטרונומים מבריטניה וצ'ילה.
המחקר זיהה כי כמעט כל הננסים האדומים בסביבת השמש שלנו הם בעלי כוכבי לכת, מה שאומר שלרבים מאוד מהכוכבים מסוג זה, המהווים כ- 70% מכוכבי הגלקסיה שלנו, יש מערכות כוכבי לכת המקיפות אותם.
החוקרים גם משערים כי כוכבי הלכת הגדולים במעט מכדור הארץ (ולכן הם מכונים סופר כדורי ארץ), שבהם עשויים להתקיים מים במצב נוזלי ולפיכך הם מועמדים פוטנציאליים לתמיכה בחיים, מקיפים ננסים אדומים ב'שכונה' של השמש.
אין ביקום ננסים אדומים שגמרו את שלב הכוכב היציב בסדרה הראשית, מכיוון ששלב הכוכב היציב בננס אדום מתמשך למעלה מ-30 מיליארד שנים. לאחר שהוא מכלה את כל המימן הוא הופך לננס לבן.
הערות שוליים

↑  ננסי M: יצירת כוכבי לכת והתפתחות לטווח ארוך, F. C. Adams, P. Bodenheimer, G. Laughlin,‏ 12 בדצמבר 2005
↑  Carl Engelking, An Earth-like Planet Might Be Orbiting Proxima Centauri, Discovery Magazine blog, Aug 12, 2016
| 0 | 1 | 2 | 3 |
| --- | --- | --- | --- |
מחזור החיים של כוכב (לא בקנה מידה)

 _{\mathrm {M} _{\bigodot }} = מסת שמש, כ־‎2 x 1030 ‏ק"ג מסת כוכב בעת היווצרותו: מסה קטנה מאד - פחות מ־ _{\mathrm {M} _{\bigodot }} 0.08 לערך,  מסה קטנה - בטווח  _{\mathrm {M} _{\bigodot }} 0.08 - 0.4 לערך, מסה בינונית - בטווח  _{\mathrm {M} _{\bigodot }} 0.4 - 8 לערך (לאחר הקריסה המסה קטנה, פחות מ־ _{\mathrm {M} _{\bigodot }} 1.44 לערך), מסה גדולה - לפחות  _{\mathrm {M} _{\bigodot }} 8 לערך (לאחר הקריסה המסה היא לפחות  _{\mathrm {M} _{\bigodot }} 1.44 לערך) הערה: במצבים בהם כוכב מסוים סופח אליו מסה - הוא עשוי לעבור למחזור חיים של מסה גבוהה יותר. לדוגמה: אם ננס לבן במערכת זוגית סופח אליו חומר מבן זוגו, המגדילה אותו מעבר לגבול צ'נדראסקאר ( _{\mathrm {M} _{\bigodot }} 1.44), הוא יכול לעבור סופרנובה מסוג Ia שבסופה ייווצר כוכב נייטרונים (במקום ננס שחור).: 
| --- | --- |
בקרת זהויות :  GND: 4178529-0
נני די ברטולו

| --- | --- |

 לידה:  המאה ה־15 פירנצה, רפובליקת פירנצה 
 פטירה:  המאה ה־15 
 תקופת הפעילות:  1419–1451 (כ־32 שנים) 
 יצירות ידועות:  Monument to Nicholas Brenzoni 
 
נני די ברטולו (באיטלקית: Nanni di Bartolo ‏;המאה ה-15, פירנצה...) היה פסל איטלקי תלמיד של דונטלו.
גלריה

הנביא המזוקן במוזיאון הדואומו
עקדת יצחק (דונטלו) - די ברטולו סייע לדונטלו
הפסלים בצדו המזרחי של קמפנילה די ג'וטו: פסלי הנביא המזוקן ועקדת יצחק במרכז
תבליט משפט שלמה מאת די ברטולו וניקולו די פיירו למברטי בארמון הדוג'ה
תבליט המדונה והילד במוזיאון בודה
ניב רסקין

| --- | --- |

 לידה:  12 ביולי 1975 (בן 49) 
 מדינה:  ישראל ישראל
 השכלה:  הגימנסיה העברית "הרצליה" 
 תקופת הפעילות:  מ-1995
 קישורים חיצוניים
 פייסבוק:  niv.raskin.3
 טוויטר:  nivraskin
 
ניב רסקין (נולד ב-12 ביולי 1975) הוא עיתונאי, שדרן, מנחה ושדר ספורט ישראלי.
ביוגרפיה

רסקין הופיע לראשונה בטלוויזיה בגיל 12, כשהתארח בתוכנית ”סופסופ” של גבי גזית יחד עם אדם גורליצקי.
רסקין למד בתיכון עירוני ד' בתל אביב.
הוא בוגר תואר ראשון במשפטים וממשל מהמרכז הבינתחומי הרצליה ומוסמך בתקשורת מאוניברסיטת תל אביב.
רסקין עשה את שירותו הצבאי בגלי צה"ל ולאחר מכן, גם עבד בתחנה כמפיק במחלקת החדשות, שדרן ועורך הספורט שלה. ב-1995 חשף פרשה של הימורים בליגת העל בכדורסל. במקביל הצטרף גם לערוץ הספורט כשדר כדורסל, לאחר שנה בה שידר חדשות מקומיות. ב-28 בנובמבר 2001 חשף בגלי צה"ל את פרשת שופטים באדום, פרשת מכירת משחקים בכדורגל שלוותה באיומים על חייו.
עד תחילת 2009 המשיך רסקין בתפקידו כעורך הספורט של רשת גלי צה"ל, במסגרת תפקיד זה הגיש את התוכנית "עושים ספורט" ובנוסף הגיש את פינת הספורט בתוכנית "נכון להבוקר" בהנחייתו של רפי רשף. בספטמבר 2008 הוכרז על ידי רשף כי הוא רואה את רסקין כיורשו בהגשת התוכנית, והוא אכן מונה למגיש הראשי לאחר פרישתו של רשף, בדצמבר באותה שנה סיים את תפקידו כעורך הספורט.
החל מעונת 2008/2009 משדר רסקין את משחקי מכבי תל אביב ביורוליג. בנוסף לכך משדר רסקין את משחקי ליגת העל בכדורסל. רסקין מנחה את התוכנית "יציע העיתונות" מראשיתה, לצד העיתונאי רון קופמן, הפרשן שלמה שרף ופרשנים נוספים.
רסקין הנחה גם את התוכנית "המושכים בחוטים" בערוץ HOT בידור ישראלי ובטלוויזיה החינוכית (2010–2012), תוכנית ראיונות עם אנשים מעולם התקשורת הישראלי. לאחר מכן הנחה את התוכנית "תיק תקשורת" בטלוויזיה החינוכית בשנים 2013–2014, ושוב בין החודשים ינואר-אוקטובר 2016.
ביולי 2017 פורסם כי רסקין צפוי להגיש את "חדשות הבוקר", תוכנית הבוקר של הזכיינית "קשת" לאחר עזיבתו של יואב לימור, ולטובת תפקיד זה הוא עזב את גלי צה"ל. כחודשיים לאחר מכן, תשע שנים לאחר שהחליף את רפי רשף בהנחיית תוכנית הבוקר של גל"צ, "נכון להבוקר", הגיש רסקין את התוכנית בפעם האחרונה. את הגשת תוכנית הבוקר של "קשת" החל ב-22 באוקטובר אותה שנה.
בקיץ 2018 החל לשמש כפרשן בתוכנית "נינג'ה ישראל", שמשודרת בקשת 12.
חיים אישיים

רסקין נשוי לנועה ואב לשתי בנות.
הערות שוליים

↑  "רשת ג' מחקו אותי באלימות - ממאות השמעות בשנה ירדתי לפחות מעשר", באתר וואלה, 17 בנובמבר 2019
1 2  שיר זיו, ניב רסקין: "אני מהמר שישראל תחזור מטוקיו עם שתי מדליות - לפלצ'יק ולאשרם", באתר ישראל היום
↑  ערן סויסה, ניב רסקין יחליף את רפי רשף בגלי צה"ל, באתר nrg‏, 10 בספטמבר 2008
↑  יואב לימור עוזב את תכנית הבוקר של קשת; ניב רסקין יחליפו, באתר וואלה, 19 ביולי 2017
נייג'ל הייברס

| --- | --- |

נייג'ל הייברס, 2003
 לידה:  6 בנובמבר 1951 (בן 72) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1972 
 מקום לימודים:  בית הספר לאומנויות 
 בן או בת זוג:  Carolyn Gillian Cox (1974–?)  Polly Williams (12 בדצמבר 1989–?) 
 צאצאים:  Katharine Havers 
 פרופיל ב-IMDb
 
נייג'ל אלן הייברס (באנגלית: Nigel Allan Havers; נולד ב-6 בנובמבר 1949) הוא שחקן אנגלי. תפקידיו הידועים ביותר הם כלורד אנדרו לינדזי בסרט "מרכבות האש" מ-1981, עליו היה מועמד לפרס באפטה, וכד"ר טום לטימר בסדרה הקומית הבריטית "אל תחכה לי". הוא גילם את הדמות 'לואיס ארצ'ר' באופרת הסבון הוותיקה "קורוניישן סטריט" בשנים 2009 ו-2010, וחזר להופיע בתפקיד זה ב-2012.
ביוגרפיה

נייג'ל הייברס נולד בלונדון, הוא בנו הצעיר של מייקל הייברס (לימים הברון הייברס). אביו היה עורך דין (בריסטר) נודע שהגן בהצלחה על מיק ג'אגר וקית' ריצ'רדס כשהואשמו בעבירות סמים ב-1967, וכן על היותו התובע הראשי במשפטו של פיטר סאטקליף (המוכר בכינוי "המרטש מיורקשייר") ב-1981. בשנת 1987 מונה מייקל הייברס ללורד צ'נסלור בממשלה השמרנית בבריטניה. דודתו מצד אביו, הברונית באטלר-סלוס (Butler-Sloss) הייתה האשה הראשונה שכיהנה כשופטת בבית הדין לערעורים. סבו, סיר ססיל הייברס, היה שופט בבית המשפט העליון, ואחיו פיליפ הייברס, בחר בקריירה משפטית והוא עורך דין (QC).
הייברס התחנך בבית הספר לאמנויות "Arts Educational School" בלונדון, בניגוד למסורת המשפחתית של לימודים בבית הספר איטון.
תחילת הקריירה שלו הייתה בסדרת דרמה "Mrs Dale's Diary" ששודרה ברדיו, בהמשך הצטרף ללהקת התיאטרון "פרוספקט תיאטר קומפני", הוא מתאר באוטוביוגרפיה שלו את עיסוקו אז בתיאטרון כמי ש"אוחז בחנית ומכין תה". אחר כך עבד עבור ג'יימי סימונדס. מגיל צעיר היה הייברס חביב הנשים, השחקן קנת' מור שהיה ידיד של אביו יעץ לו: "אם אתה מקסים, אינך צריך לבקש מהן לשכב אתך, הן יבקשו זאת ממך".
אחרי זמן מה של עבודה בתיאטרון, היה הייברס מחוסר עבודה במשחק והחל לעבוד עבור סוחר יין. תקופה זו הסתיימה כשחברתו דאז, קרוליין קוקס אשתו לעתיד, הציעה לו שיגורו ביחד. ב-1975 החל להופיע בטלוויזיה, הוא השתתף באחד הפרקים האחרונים של סדרת הטלוויזיה "על אדונים ומשרתים" בתפקיד פיטר דינמונט, אחד מחבריה של ג'ורג'ינה (לזלי אן דאון) שהשתתפו באחת ממסיבות שנות העשרים הסוערות.
תפקידו הראשון בקולנוע היה בסרט "האפיפיורית יוהנה" משנת 1972. הצלחתו הגדולה הייתה בתפקיד הראשי בסדרת הדרמה של ה-BBC, עיבוד לרומן "ניקולס ניקלבי" של צ'ארלס דיקנס, ב-1977. זמן קצר אחר כך השתתף בסדרה "A Horseman Riding By", סדרת דרמה נוספת של ה-BBC. כשהופיע בסרט זוכה האוסקר "מרכבות האש" ב-1981 כבר היה דמות מוכרת על מסכי הטלוויזיה בבריטניה. למרות שהופיע בסרטי קולנוע בולטים כמו "המעבר להודו" (1984) ו"אימפריית השמש" (1987), לא הפך לכוכב קולנוע והמשיך לככב בסדרת תפקידים בטלוויזיה.
בשנות השמונים כיכב במשך שנים אחדות בסדרה הקומית "אל תחכו לי" יחד עם טוני בריטון כשהם מגלמים אב ובן שניהם רופאים. ב-1986 השתתף במיני סדרה "הנסיכה הקטנה" יחד עם מורין ליפמן. להכרה רחבה זכה גם כשהופיע בפרסומות טלוויזיה ל"לוידס בנק" (Lloyds Bank). ב-2009 שיחק בסדרת הטלוויזיה האמריקאית "אחים ואחיות" ובסדרת הספין אוף של "דוקטור הו", "הרפתקאות שרה ג'יין". ב-2010 החל להופיע באופרת הסבון הבריטית "קורוניישן סטריט" בתפקיד לואיס ארצ'ר, והמשיך להופיע באותו תפקיד גם ב-2012.
בנובמבר 2010 השתתף הייברס בתוכנית הריאליטי "I'm a Celebrity...Get Me Out of Here!" (אני ידוען... תוציאו אותי מפה!), שהחלה ב-14 בנובמבר. הוא פרש ממנה שבוע אחרי השידור הראשון של התוכנית.
באוקטובר 2006 פרסם את האוטוביוגרפיה שלו "Playing with Fire". ביולי 2012 הגיש ברשת ITV את התוכנית "The Real Chariots of Fire", על הרצים שעל סיפורם מבוסס הסרט "מרכבות האש".
ביוגרפיה > חיים אישיים

ב-1974 נשא לאישה את קרולין קוקס, ב-1977 נולדה בתם קייט. באמצע שנות השמונים היה להייברס רומן עם פולי ויליאמס, אחותו של חברו השחקן סיימון ויליאמס. הייברס כתב על הדיכאון שחווה כשניסה לבחור בין אשתו וביתו לבין פילגשו. ההחלטה התגבשה אצלו כשהיה בצילומי סרט הטלוויזיה "Naked Under Capricorn" באליס ספרינגס שבאוסטרליה. שנה אחר כך התחתן עם פולי ויליאמס. היא נפטרה מסרטן ב-24 ביוני 2004.
ב-8 ביוני 2007 התחתן בשלישית. הוא התחתן בניו יורק עם ג'ורג'יאנה ברונפמן אשתו לשעבר של אדגר ברונפמן (האב).
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1972 | האפיפיורית יוהנה | Pope Joan | נזיר צעיר |  |
| 1977 |  | The Haunting of Julia | סוכן נדל"ן |  |
| 1978 | רציחות קטנות של אשפי מטבח גדולים | Too Many Chefs | Counterman |  |
| 1979 |  | Birth of the Beatles | ג'ורג' מרטין | סרט טלוויזיה |
| 1981 | מרכבות האש | Chariots of Fire | לורד אנדרו לינדזי |  |
| 1984 | המעבר להודו | A Passage to India | רוני |  |
| 1985 |  | Burke & Wills | ויליאם ג'ון ויליס |  |
| 1986 | שריקה ברוח | The Whistle Blower | בוב ג'ונס |  |
| 1987 | אימפריית השמש | Empire of the Sun | ד"ר רולינס |  |
| 1989 | היה שלום המלך | Farewell to the King | בוטניקאי |  |
| 1990 | ימים שקטים בקלישי | Quiet Days in Clichy | אלפרד פרלס |  |
| 1996 |  | Element of Doubt | ריצ'רד |  |
| 1999 |  | Paradise Lost | הופסטטר |  |
| 2004 | החיים על פי פיטר סלרס | The Life and Death of Peter Sellers | דייוויד ניבן |  |
| 2006 | פנלופה | Penelope | מר ונדרמן |  |
| 2010 |  | The Crucible | פלשקריפ |  |
| 2020 |  | The Naughty Boys | מייקל מונטגיו-סקוט |  |
הערות שוליים

↑  "thePeerage.com - Person Page 18195". thepeerage.com. נבדק ב-2010-09-27.
↑  Interview with Michael Parkinson, retrieved from youtube
↑  Bride No3 for Nigel Havers
↑  Guide, British Comedy. "The Cockfields - Gold Sitcom". British Comedy Guide (באנגלית בריטית). נבדק ב-2020-01-10.
| --- | --- |
בקרת זהויות :  NLI: 987007422535205171  PLWABN: 9810669915205606  BNE: XX1541012  BnF: cb140431952 (data)  GND: 132416166  ISNI: 0000 0001 1473 0977  LCCN: no99079418  NKC: xx0152881  NLA: 36025498  NTA: 073560189  SNAC: w6wt2hj9  SUDOC: 052198731  Trove: 1191285  VIAF: 56811607   WorldCat (עם VIAF): 56811607
נח קרלינסקי

נח קרלינסקי נולד בשנת תרל"ב בניז'ין. הוא פעל רבות למען גאולת אדמות כפר סבא בסוף המאה ה-19 ובתחילת המאה ה-20.
בשנת תרנ"א, עלה לארץ כדי לחקור את נסיבות מות אחיו יעקב, שהיה מגואלי רחובות. בשהותו שם נישא לנחמה, ביתו של רבי יחיאל מיכל פינס. בנוסף, ביחד עם מרדכי הויזדרוף ולייב סולומון הוא השקיע כסף ועמל רבות להשגת בעלות על אדמות כפר סבא. כתוצאה מקניית האדמות הסתבך מאוד ונכנס לעשרות משפטים עם אנשי הכפר.
בשנת תרנ"ו, "קצה נפשו בעמלו הרב" והוא נסע לרוסיה עם משפחתו. תחילה הוא התיישב בניז'ין עיר הולדתו, אחר כך בפינסק ולבסוף בקייב.
חיים אישיים

משפחתו גדלה לחמש נפשות, ארבעה בנים ובת אחת שמות בניו ובנותיו הם כדלהלן;
בנו, שמריהו סרג' קרלינסקי.
בנו, יעקב יאשה קרלינסקי.
בנו, משה קרלינסקי.
בתו, שרה רחל לבית שוועד.
בתו, בלה סוניה לבית זילברליסט.
הערות שוליים

1 2 3  ספר כפר סבא מאת שלמה אנגל
ערך זה הוא קצרמרבנושא אישים. אתם מוזמנים לתרום לוויקיפדיה ו.
נניפוס

| נניפוס |
| --- | --- |

תקופה
סוף מיוקן-פליוקן 13.3–3.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: נניפוס
שם מדעי
 Nannippus

נניפוס (שם מדעי: Nannippus) הוא סוג של יונק נכחד ממשפחת הסוסיים, שהתקיים באמריקה הצפונית במשך המיוקן עד תחילת הפליוקן לפני 13.3 עד 3.3 מיליון שנה מזמננו. סוס זה היה בעל 3 אצבעות ברגליו. נמצאו מאובנים רבים שלו ברחבי קנדה, מקסיקו וארצות הברית בעיקר בקליפורניה, פלורידה, קרוליינה הצפונית ועוד מדינות.
סוס זה היה בעל קרבה להיפריון והותאם לאכילת עשבים אף על פי שהיה פרימיטיבי ובעל 3 אצבעות פרסות, אך רק אחת מהם נגעה בקרקע כך שהוא עדיין נע במהירות גבוהה. הוא הגיע לאורך 1.9 מטר, לגובה 90 ס"מ בכתפיו ולמשקל ממוצע של 65 עד 90 ק"ג.
ככל הנראה הוא נכחד עם ההתייבשות של אמריקה בסוף הנאוגן לצד סוסיים רבים.
מינים

N. aztecus
N. beckensis
N. lenticularis
N. montezumae
N. morgani
N. peninsulatus
N. parvulus
N. westoni
נופדיה

| --- | --- |


 סוג:  אתר אינטרנט 
 סלוגן:  the open content encyclopedia 
 תקופת הפעילות:  9 במרץ 2000 – 26 בספטמבר 2003 (3 שנים) 
 מייסדים:  ג'ימי ויילס, לארי סנגר 
 בעלות:  בומיס 
 nupedia.com
 
נופדיה (באנגלית: Nupedia) הייתה אנציקלופדיה אינטרנטית שפורסמו בה מאמרים בפורמט תוכן חופשי. היא הוקמה בשנת 2000 ונסגרה בשנת 2003, וידועה כיום כקודמתה של ויקיפדיה. נופדיה הוקמה על ידי ג'ימי ויילס ונתמכה על ידי בומיס - עורכה הראשי היה לארי סאנגר. בניגוד לוויקיפדיה, נופדיה נכתבה על ידי מומחים בלבד ואופיינה בביקורת עמיתים נוקשה, אשר נועדה להביא את מאמריה לרמתן של אנציקלופדיות מקצועיות. לפני סגירתה ב-2003 התפרסמו בנופדיה 25 מאמרים, ו-74 נוספים היו בשלבי עריכה.
היסטוריה

נופדיה פרסמה את מאמריה תחת רישיון חופשי. בשנתה הראשונה השתמשה האנציקלופדיה ברישיון מיוחד - Nupedia Open Content License, אולם בינואר 2001, לאחר לחץ מצד ריצ'רד סטלמן וארגון התוכנה החופשית, החליפה האנציקלופדיה את רישיונה לרישיון לשימוש חופשי במסמכים של גנו, אותו הרישיון שבו השתמשה ויקיפדיה לפני שעברה ל-CC. ריצ'רד סטלמן ייסד באותו זמן את GNUפדיה(אנ'), פרויקט שהיה אמור להתחרות בנופדיה. אחת הטענות הראשיות של תומכי GNUפדיה כנגד נופדיה הייתה שביקורת העמיתים הנוקשה של נופדיה נוגדת את רוחו של ארגון התוכנה החופשית.
במהלך תקופה זו יצרה נופדיה את ויקיפדיה כפרויקט צדדי, שמטרתו לאסוף מאמרים לפני שהם עוברים את ביקורת העמיתים. פרויקט זה משך עניין משני הצדדים, שכן הוא הסיר את המחסום הבירוקרטי ואיפשר לציבור הרחב לתרום. כתוצאה מכך GNUפדיה מעולם לא התפתחה באמת, והאיום לתחרות בין שתי האנציקלופדיות נמנע. ויקיפדיה, שגדלה בינתיים בקצב מהיר יחסית ומשכה תרומות רבות, פיתחה עד מהרה חיים משלה, והחלה לפעול בנפרד מנופדיה.
חוץ מלהוביל לסופו של פרויקט GNUפדיה, ויקיפדיה אף הובילה לקריסתה ההדרגתית של נופדיה. בפברואר 2002 החליטה בומיס שאין עוד צורך בעורך ראשי בתשלום, ועד מהרה פרש סנג'ר משני הפרויקטים. עם גדילתה של ויקיפדיה הצטמקה נופדיה, וב-26 בספטמבר 2003 היא נסגרה סופית, כאשר כ-21 ממאמריה הועתקו אל ויקיפדיה.
תהליך כתיבת המאמרים

כדי לכתוב מאמרים בנופדיה היה דרוש, חוץ מבמקרים נדירים, דוקטורט, אולם מבקרי המאמר - שכן נופדיה התבססה על ביקורת עמיתים - היו לרוב חסרי ידע מיוחד, שכן הם הזדהו בשם מסך בלבד. למרות שהייתה למבקרים אפשרות להוסיף ביוגרפיה, רבים בחרו שלא לעשות זאת, מה שהוביל למצב בו אנשים בעלי דוקטורט נאלצו לשנות את מאמריהם בהסתמך על ביקורתם של משתמשים אנונימיים ללא ידע בנושא. תהליך הכתיבה בנופדיה היה שונה מזה שבוויקיפדיה בכך שהבודקים לא היו יכולים לשנות את המאמר, אלא רק להעלות ביקורת.
הערות שוליים

↑  Chen Shun-Ling: Self-governing online communities in Web 2.0: privacy, anonymity and accountability in Wikipedia (PDF; 950 kB) Albany Law Journal. 5. May 2010.
מרסל קיטל

| --- | --- |

קיטל במהלך טור דה פראנס 2017
 לידה:  11 במאי 1988 (בן 36) ארנשטאדט גרמניה
 גובה:  188 ס״מ 
 משקל:  82 ק"ג 
 קבוצות עבר:  קוויק סטפ (2016-2017)   סאנווב (2011-2015)   קטושה (2018-2019)  
 הישגי שיא:  14 קטעים בטור דה פראנס (2013, 2014, 2016, 2017)   סכלדפרייס (2012, 2013, 2014, 2016, 2017) 4 קטעים בג'ירו ד'איטליה (2014, 2016)  
 www.marcelkittel.de
 
מרסל קיטל (בגרמנית: Marcel Kittel; נולד ב-11 במאי 1988) הוא רוכב אופני כביש גרמני לשעבר, שרכב עבור קבוצת סאנווב ודקונינק קוויק-סטפ, קבוצתו האחרונה בקריירה הייתה קטיושה הרוסית. קיטל ניצח ב-14 קטעי טור דה פראנס, 4 קטעי ג'ירו ד'איטליה וקטע אחד בוואלטה אספנייה. בתחום המרוצים החד יומיים, קיטל הוא שיאן הניצחונות במרוץ סכלדפרייס, עם חמישה כאלו.
קריירה > השנים המוקדמות

קיטל רכב בשנותיו הראשונות בקבוצת טורינגר ארנג'י, מדרג הקונטיננטל. באפריל 2007, ניצח את אליפות גרמניה עד גיל 23. אך באליפות אירופה עד גיל 23, לא סיים את המרוץ. ב-2008, ניצח קיטל את מרוץ הזיכרון לדוידה פרדלי, אך למעט זה לא רשם הישגים בולטים. ב-2009, ניצח את הקטע ה4 של הטור דו האו אנז'ו, ואת הקטע ה2 וה4 של הפלש דו סוד. הוא ניצח גם את הקטע השישי של מרוץ הטורינגן רונדפארט, ואת אליפות אירופה בנגד שעון עד גיל 23, ובאליפות העולם בנגד שעון עד גיל 23, הגיע במקום ה4.
ב-2010, ניצח שוב את אליפות גרמניה עד גיל 23, ואת הקטע ה2 במרוץ פסטנינגסיריטט.
קריירה > סאנווב (2011–2015) > 2011

קיטל הצטרף לקבוצת סקיל שימאנו, מדרג הפרו קונטיננטל. בעקבות כך מניין מרוציו עלה באופן חד, והוא ניצח בקטע ה-3 של הטור דה לנגוואקי. הוא השתתף באומלופ הט פולק, במה שהפך לקלאסיקה הראשונה בקריירה שלו, אך לא סיים את המרוץ. הוא סיים במקום השני במרוץ הרונד אום קלן, ו4 קטעים במרוץ ארבעת הימים של דנקרק. ניצחון במרוץ החד יומי, פרורייס ברלין וקטע בטור של דלטה זילאנד. בנוסף לכך ניצח קיטל 4 קטעים בטור של פולין. באוגוסט קיטל נבחר לראשונה לגראנד טור, הוואלטה אספנייה, ואף ניצח את הקטע ה7. אך לא התחיל את הקטע ה13 ובכך פרש מהמרוץ. בהמשך העונה הוסיף לעצמו ניצחונות בקאמפיונשאפ ון פלנדרן, בספארקאסן מינסטרלנד ג'ירו, ובשני קטעים בטור של הראלד סאן.